
Text rozhodnutia
Súd: Krajský súd Banská Bystrica Spisová značka: 29Cbi/6/2010 Identifikačné číslo súdneho spisu: 6010201095 Dátum vydania rozhodnutia: 22. 11. 2012 Meno a priezvisko sudcu, VSÚ: JUDr. Alena Križanová ECLI: ECLI:SK:KSBB:2012:6010201095.1 Uznesenie Krajský súd v Banskej Bystrici v právnej veci navrhovateľa J. O., J. S., K. č. XX, M., proti odporcovi JUDr. Ondrej Zachar, správca konkurznej podstaty úpadcu Poľnohospodárske družstvo Strečno „ v konkurze", Strečno, o uplatnenie nároku na dedičský podiel takto r o z h o d o l : Konanie zastavuje. Žiaden z účastníkov nemá právo na náhradu trov konania. o d ô v o d n e n i e : Návrhom doručeným Krajskému súdu Banská Bystrica dňa 17.12.2010 navrhovateľka si uplatnila právo na dedičský podiel v Poľnohospodárskom družstve Strečno. Podaním doručeným krajskému súdu dňa 15.11.2012 vzala navrhovateľa návrh na začatie konania v celom rozsahu späť. Podľa § 96 ods. 1 O.s.p. navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Vzhľadom na to, že k späťvzatiu návrhu navrhovateľkou došlo pred prvým pojednávaním, súd konanie podľa § 96 ods. 1 O.s.p. zastavil. O trovách konania rozhodol podľa § 146 ods. 1 písm.c) O.s.p. podľa ktorého žiaden z účastníkov konania nemá právo na náhradu trov, ak konanie bolo zastavené. Poučenie: Proti tomuto uzneseniu možno podať odvolanie v písomnom vyhotovení dvojmo do 15 dní odo dňa doručenia prostredníctvom podpísaného súdu na Najvyšší súd SR. V odvolaní treba popri všeobecných náležitostiach ( § 42 ods. 3 O.s.p.) Uviesť, proti ktorému rozhodnutiu smeruje, v akom rozsahu sa napáda, V čom sa rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2012:6010201095.1 (dáta aktuálne k 11. 11. 2026). Záväzné je znenie zverejnené súdom.




